**NOTĂ INFORMATIVĂ**

**la proiectul hotărârii Guvernului cu privire la eliberarea**

**unor bunuri din rezervele materiale de stat**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul este elaborat de Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| În cadrul şedinţei Comisiei pentru Situaţii Excepţionale a Republicii Moldova din 17 decembrie 2018 (nr. 12-13-10461), a fost examinat demersul Ministerului Apărării privind rambursarea bunurilor în cantitate de 1330 litri de motorină în sumă de 22324,05 lei şi 32 litri de benzină în sumă de 605,04 lei, consumate de Armata Naţională, în legătură cu lichidarea consecinţelor ninsorilor abundente din 23 martie 2018.  Luând în consideraţie faptul că, Armata Naţională s-a implicat activ în acest proces, acordând sprijin autorităţilor publice centrale şi locale la deblocarea tehnicii înzăpezite, consumând carburanţii destinaţi altor necesităţi ale Armatei Naţionale, s-a decis asupra acceptării solicitării. Concomitent, Comisia a pus în sarcina Agenţiei Rezerve Materiale din subordinea Ministerului Afacerilor Interne, eliberarea din rezervele materiale ale statului a bunurilor solicitate de Ministerul Apărării.  Urmare examinării materialelor prezentate, Agenţia Rezerve Materiale propune eliberarea din rezervele materiale de stat, cu titlu de deblocare, a 1,117 tone de motorină (19,960 mii lei tona) în sumă de 22,295 lei şi 0,025 tone de benzină (24,860 mii lei tona) în sumă de 0,622 mii lei, suma totală a produselor petroliere constituind 22,917 mii lei.  În final, aprobarea proiectului de hotărâre a Guvernului în cauză va contribui la rambursarea bunurilor consumate de Armata Naţională pentru lichidarea consecinţelor calamităţilor naturale provocate de ninsorile abundente din 23 martie 2018. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Proiectul iniţiat are drept scop returnarea bunurilor consumate de Ministerul Apărării la lichidarea consecinţelor calamităţilor naturale, provocate de ninsorile abundente din 23 martie 2018, precum şi rambursarea mijloacelor financiare Agenţiei Rezerve Materiale, pentru bunurile eliberate, cu titlu de deblocare, din rezervele materiale de stat. |
| **5. Fundamentarea economico-financiară** |
| Proiectul de hotărâre prevede rambursarea Agenţiei Rezerve Materiale a sumei de 22,917 mii lei - costul bunurilor eliberate din rezervele de stat, în conformitate cu Regulamentul privind gestionarea fondurilor de urgenţă ale Guvernului, aprobat prin hotărârea Guvernului nr. 862/2015.  Mijloacele financiare rambursate urmează a fi direcţionate la completarea stocurilor de bunuri din rezerve materiale de stat. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative |
| **7. Avizarea şi consultarea publică a proiectului** |
| Anunţul privind iniţierea procesului de elaborare a proiectului de hotărâre a Guvernului cu privire la eliberarea unor bunuri din rezervele materiale de stat a fost plasat pe pagina web a Ministerului Afacerilor Interne (directoriul „Transparenţa decizională”, compartimentul „Consultări publice”), conform prevederilor Legii nr. 239/2008 privind transparenţa în procesul decizional. |

**Secretar general de stat Simion CARP**